| Birštono piliakalnis |
| --- |
| Birštono piliakalnis (Vytauto kalnas) |
| 

Birštono piliakalnisBirštono piliakalnis

 |
| Koordinatės  | 

|  |
| --- |
| 54°35′49″ š. pl. 24°02′01″ r. ilg.﻿ / ﻿54.59694°š. pl. 24.03361°r. ilg.﻿ / 54.59694; 24.03361Koordinatės: 54°35′49″ š. pl. 24°02′01″ r. ilg.﻿ / ﻿54.59694°š. pl. 24.03361°r. ilg.﻿ / 54.59694; 24.03361 |

 |
| Vieta | Birštono savivaldybė |
| Seniūnija | Birštono seniūnija |
| Aukštis | 13-20 m |
| Plotas | 70 x 35 |
| Priešpilis | gyvenvietė |
| Naudotas | I-II tūkstantmetis |
| Žvalgytas | 1953 |

**Birštono piliakalnis** arba **Vytauto kalnas** (AR24) – piliakalnis Birštono savivaldybės teritorijoje, Nemuno dešiniajame krante, 0,35 km į pietus nuo Birštono Šv. Antano Paduviečio bažnyčios.

Piliakalnis
-----------

Stogastulpis papėdėje (skulpt. I. Užkurnys)
Piliakalnis apjuostas daubų. Šlaitai statūs, 13–20 m aukščio. Aikštelė ovali, apie 70 x 35 m dydžio, jos šiaurės vakarų dalis suardyta - iškastos vandentiekio rezervuaro duobės. Piliakalnio pietinėje papėdėje yra senovės gyvenvietės liekanų. Piliakalnis apaugęs medžiais ir krūmais. Iš šiaurės pusės griovys jungia piliakalnį su gretima aukštuma. Piliakalnis ir aukštuma sujungti laiptais.

Tyrimai
-------

Piliakalnio žvalgomuosius archeologinius tyrimus 1953 m. atliko Lietuvos istorijos institutas. Rasta lipdytos grublėtu paviršiumi ir žiestos keramikos. Radinius saugo Lietuvos nacionalinis muziejus. 1968 m. archeologai nustatė piliakalnio teritoriją.

Istorija
--------

Birštono piliakalnis nuo seno apipintas legendomis ir padavimais. Sakoma, kad čia po medžioklių ilsėdavęsis Lietuvos didysis kunigaikštis Vytautas. XIV a. pabaigoje ir vėliau piliakalnyje stūksojo tvirta, sunkiai paimama medinė Birštono pilis (pasak Burgundijos diplomato Žilibero de Lanua, 1414 m. nedidelė pilies pastatų dalis buvo plytų mūro), galbūt vienaamžė su pirmąja Punios pilimi. Ją supo gilios, šaltiniuotos raguvos, pelkė, gilus griovys, pylimas ir įtvirtinta papilio gyvenvietė. Pilyje veikė Ldk medžioklės dvaras; XIX a. buvusi Birštono pilies vieta vietos žmonių vadinta *Užkeiktu dvaru*.

Vytauto laikais Birštonas buvo strategiškai svarbi LDK vietovė. Medinė pilis ne kartą pulta kryžiuočių. XIV–XVI a. pilyje apsistodavo didieji kunigaikščiai ir didikai, atvykdavę į šiose vietose rengtas medžiokles; kartais pilis tapdavo prieglobsčiu nuo priešo kariuomenės besislepiantiems apylinkių gyventojams. 1473 m. Birštono pilyje nuo šalyje siautusio maro su šeima slėpėsi Ldk Kazimieras Jogailaitis. Pilis netekusi gynybinės reikšmės ir nunykusi XV–XVI a..

Galerija
--------

* Vaizdas nuo Birštono piliakalnioVaizdas nuo Birštono piliakalnio
* Vaizdas nuo Birštono piliakalnioVaizdas nuo Birštono piliakalnio
* Nemuno kilpa ties BirštonuNemuno kilpa ties Birštonu
* Nemunas nuo piliakalnio rudenįNemunas nuo piliakalnio rudenį

|  |
| --- |
| Aplinkiniai piliakalniai |
|  | Prienlaukio piliakalnis 12 km | Žarijų II piliakalnis 4 km | Pašventupio piliakalnis 10 km  Pelekonių I piliakalnis 9 km |  |
| Pašlavančio piliakalnis 17 km |  | Paukščių piliakalnis 14 km |
| Naravų piliakalnis 3,5 km | Punios piliakalnis 13 km  Rombonių piliakalnis 17 km | Šilėnų piliakalnis (Birštonas) 8 km  Gerulių (Stakliškės) piliakalnis 17 km |

Šaltiniai
---------

1. ↑  Vytautas Daugudis. *Birštono piliakalnis*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 228 psl.
2. ↑  Mūsų paveldas

* Lietuvos TSR archeologijos atlasas. V. 1975. t.2
* Kultūros paminklų enciklopedija. V. 1998.

Nuorodos
--------

|  |  |
| --- | --- |
|  | **Vikiteka: Birštono piliakalnis** – vaizdinė ir garsinė medžiaga  |

* Birštono piliakalnis